CRC ลุ้นไตรมาส 4 โตดีรับไฮซีซั่น! พ่วง “ช้อปดีมีคืน” เข้า ครม. พรุ่งนี้ แนะซื้อเป้า 48 บ.
CRC ลุ้นไตรมาส 4/65 โตดีรับไฮซีซั่น! พ่วงมาตรการ "ช้อปดีมีคืน" เข้า ครม. พรุ่งนี้ แนะซื้อเป้า 48 บาท
CRC ลุ้นไตรมาส 4/65 โตดีรับไฮซีซั่น! พ่วงมาตรการ "ช้อปดีมีคืน" เข้า ครม. พรุ่งนี้ แนะซื้อเป้า 48 บาท
20 ธ.ค. 2565

บล.โนมูระ พัฒนสิน ระบุในบทวิเคราะห์วันนี้ (19 ธ.ค.65) ว่า บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC แนะนำราคาเป้าหมาย 48.00 บาท โดยมองเป็นหุ้นใหญ่ในกลุ่มฯ ที่มีการกระจายของรายได้ทั้งไทย, เวียดนาม, ยุโรป และสินค้าที่กระจายตัว (ก่อสร้าง, เครื่องใช้ไฟฟ้า, แฟชั่น, อาหาร ฯลฯ) ซึ่งมีโอกาสต่อยอดจาก Ecosystem ในเชิงออนไลน์ที่ดี
แนวโน้มกำไรดูเด่นทั้งระดับไตรมาสและรายปี โดยคาดกำไรไตรมาส 4/2565 ทำจุดสูงสุดของปี ตามการท่องเที่ยว กิจกรรมทางเศรษฐกิจที่ฟื้นตัว และเป็น high season ของธุรกิจ มองกำไรปี 2565 ที่ 6.0 พันล้านบาท โต 9,937% เทียบช่วงเดียวกันของปีก่อน และปี 2566 ที่ 8.5 พันล้านบาท โต 42% เทียบช่วงเดียวกันของปีก่อน
ด้าน Valuation หุ้นยังเป็นจุดซื้อที่ดี จากแนวโน้มกำไรฟื้นเร็ว และซื้อขายบน PER23F ที่ 31 เท่า และปัจจัยบวก ช้อปดีมีคืนเข้า ครม. พรุ่งนี้ (20 ธ.ค.) โดยวงเงิน 4 หมื่นบาท มากกว่าทุกรอบ และได้ประโยชน์จาก High season ในไตรมาส 4/2565 จากการใช้จ่ายที่ครึกครื้น ได้ประโยชน์จากนักท่องเที่ยวจีนกลับมา หลังจีนผ่อนคลายมาตรการโควิดและเตรียมเปิดประเทศ